Home › Meena Bazaar Sale Offer 2020 Flat 50 | Mbz.in › Maroon Chanderi Suit Set
SKU Code : BS20-PRT-06-SPC-CHND-MAROON-3PC-7MTR Back to the top ••• Aanlynbekendheid en sosiale media – Die Afrikaanse opinieplatform
24 Augustus 2013 10 November 2013 i90Christian
Aanlynbekendheid en sosiale media
Die perfekte lewe vir jong mense: ‘n Gratis fees wat 95% van hul vriende misgeloop het…
Elke land, elke bevolkingsgroep het sy eie bekendes. Publieke persone, wie se lewe deur duisende aanhangers – in meer of mindere mate – gevolg word. Meisies, jong seuns, huisvrouens, eintlik maar almal, het die selfde fantasie oor bekendes en bekend wees.
Daar is drie tipe bekendes. Die eerste groep is bekend om wat hulle doen. Hulle is dikwels nie gelief nie. Politici en sakemense val in hierdie groep. Die tweede groep is bekend om wat hulle kan. Hulle is dikwels wél gelief. Waar hulle kom, skreeu die menigte vir ’n aanraking. Hulle is dikwels sporters, akteurs, ens. Die derde groep is die groep wat bekend is, omdat hulle bekend is. Daar is geen rede hoekom hulle bekend is; hulle het niks gedoen nie en het dikwels ook nog ’n gebrek vir talente. Miskien is Paris Hilton, die kleindogter van die Hilton-hotelgroepbaas, ’n internasionale voorbeeld.
Die sosiale media, internet en vinnige slimfone bied toegang tot ’n groot verhoog met meer as 3 miljard mense in die publiek. Party mense gebruik internet om hulself te profileer. Mense wil gesien word. Hulle wil ’n fanbase. “Ondersteuners.” Ander mense, wat droom om so’n lewe te kan hê.
Om so veel as moontlik “likes” te kry, publiseer mense hul “lewensverhaal” op internet. Aanlyn en regstreeks. Emosies word gedeel. Mense probeer volgers te kry. En ander mense raak verslaaf daaraan.
Maar mense is nie eerlik nie. Hulle is selektief. Net die awesome stories word gedeel. Die negatiewe kante van die lewe word nouliks getoon. ’n Skewe beeld word geskep. En ander mense glo daarin. En hierdie mense kry dikwels ’n negatiewe selfbeeld, met alle gevolge van dien.
Ook ek is selektief. Op Facebook spog ek met foto’s, geneem op Tafelberg, maar nêrens sal ’n mens die oggendfoto’s van sewe-uur-klas-op-die-Afrikaanse-universiteitskampus vind nie. Want om sewe uur in die oggend klas is nie cool nie, verseker nie vir studente van ’n Hollandse kampus, waar klas eers om nege uur begin nie.
Die perfekte lewe. Party mense glo daarin. Koninklikes koester al vir eeuelank die magie rond hulle bestaan. Want hulle het altyd die verhoog gekry. Later, met die opkoms van tradisionele media het ook ander hoës en atlete hierdie verhoog gekry. Sommige monargieë is onttroon na die opkoms van tradisionele media.
Maar met internet het die grootste veranderings gekom. Nou is die verhoog toeganklik, oop vir almal.
Maar mense – almal – moet onthou dat die perfekte lewe, soos mense dit toon op Facebook en ander sosiale media, onwaar is. Die reëls van die fysieke lewe, geld ook in die aanlyn-lewe. Verseker nou die tyd met volledige aanlyn-anonimiteit stadig maar seker verby raak.
Moenie jaloers wees nie. Die buurman se gras is slegs dikwels groener. Maar dit smaak altyd slegter.
Previous Lesersartikel: Om te stem of nie te stem nie?
Next Bokke stel teleur
24 Augustus 2013 om 23:52
Op die internet kan mense wees wat hulle graag wil wees in die regte lewe. Goeie stuk i90christian!